Izvor: Shutterstock

Pripadnici Ministarstva unutrašnjih poslova, Odeljenja za suzbijanje visokotehnološkog kriminala, uhapsili su V. P. (34) iz Beograda zbog postojanja osnova sumnje da je izvršio krivično delo izazivanje panike i nereda.

"Sumnja se da je on juče, na društvenoj mreži Tviter, širio lažnu vest kako 'ima informaciju iz ministarstva da će sutra u 18 časova da se objavi zabrana od 24 sata, koja verovatno kreće za 48 sati i da će trajati verovatno do 15. aprila, kao i da će samo po jedan član domaćinstva moći da izađe iz kuće svaki drugi dan do prodavnice i nazad', navodi se u saopštenju policije.

Osumnjičenom je određeno zadržavanje do 48 časova i on će, uz krivičnu prijavu, biti priveden Višem javnom tužilaštvu u Beogradu.

Podsetimo, ministar unutrašnjih poslova Nebojša Stefanović napisao je na Tviteru da nije tačna informacija koja kruži društvenim mrežama da će navodno u sredu biti uveden 24-časovni karantin, kao i da će građani dobijati SMS poruku odobrenja za izlazak na ulicu.

Sve informacije o koronavirusu čitajte u našem Blogu uživo i na stranici Koronavirus.